CELEX: 62015TN0027
Language: hr
Date: 2015-01-20 00:00:00
Title: Predmet T-27/15 P: Žalba koju je 20. siječnja 2015. podnijela Europska agencija za lijekove (EMA) protiv presude Službeničkog suda (drugo vijeće) od 13. studenoga 2014. u predmetu F-2/12, Hristov/Komisija i EMA

13.4.2015   
            
            
               HR
            
            
               Službeni list Europske unije
            
            
               C 118/32
            
         Žalba koju je 20. siječnja 2015. podnijela Europska agencija za lijekove (EMA) protiv presude Službeničkog suda (drugo vijeće) od 13. studenoga 2014. u predmetu F-2/12, Hristov/Komisija i EMA
   (Predmet T-27/15 P)
   (2015/C 118/41)
   Jezik postupka: bugarski
   
      Stranke
   
   
      Žalitelj: Europska agencija za lijekove (EMA) (zastupnici: J. Currall, N. Nikolova i C. Petrova)
   
      Druge stranke u postupku: Emil Hristov, Europska komisija
   
      Žalbeni zahtjev
   
   Žalitelj od Općeg suda zahtijeva da:
   
               —
            
            
               ukine presudu Službeničkog suda od 13. studenoga 2014. u predmetu F-2/12, Hristov/Komisija i EMA;
            
         
               —
            
            
               vrati predmet Službeničkom sudu radi odlučivanja o preostalim tužbenim razlozima;
            
         
               —
            
            
               odredi da će se o troškovima odlučiti naknadno.
            
         
      Žalbeni razlozi i glavni argumenti
   
   U prilog osnovanosti žalbe žalitelj ističe četiri žalbena razloga.
   
               —
            
            
               Službenički je sud povrijedio pravo Unije jer je načelu dobrog upravljanja dao opseg koji mu ne pripada.
            
         
               —
            
            
               Podredno se iznosi da je Službenički sud povrijedio načelo proporcionalnosti jer prije donošenja svoje presude o poništenju nije ispitao je li nepridržavanje načela dobrog upravljanja moglo utjecati na sadržaj pobijane odluke.
            
         
               —
            
            
               Nadalje podredno se iznosi da je Službenički sud u svakom slučaju povrijedio pravo Unije jer nije vodio računa o ravnoteži interesa o kojima je u ovom predmetu riječ te nije ograničio posljedice svoje presude.
            
         
               —
            
            
               Zaključno podredno se iznosi da je Službenički sud povrijedio pravo Unije jer je smatrao da protupravnost odluke Komisije nužno za sobom povlači i protupravnost odluke EMA-e.